मैथिल अभिनेत्रीमें नीतू जीक एकटा अपन नाम थीक। मूलतः बेगुसराय के रहयबाली नीतू जी संजय मिश्रा आर संजय झा अभिनीत मैथिली फ़िल्म "दुलरुआ बाबू" में मुख्य अभिनेत्रीक नीक भूमिका सं दर्शक के बड्ड प्रभावित केने छलीह। जीटीवी पर प्रसारित चर्चित सीरियल " आपकी अंतरा" में एक्टिंग सं नीतू जीक अभिनय कैरियरक शुरुआत भेल छल। नीतू जीक दोसर सिरीयल छल स्टार वन पर प्रसारित "ये इश्क है" । संगहि, अंगिकाक पहिल फ़िल्म "खगड़िया बाली भौजी" (2007) में सेहो मुख्य अभिनेत्री छलीह मुदा अहि फ़िल्म सं हुनकर सफ़लता आ लोकप्रियता पर पर कोनो नीक प्रभाव नहिं पड़ल छल। 